CELEX: 62007CN0549
Language: et
Date: 2007-12-11 00:00:00
Title: Kohtuasi C-549/07: Eelotsusetaotlus, mille esitas Handelsgericht Wien (Austria) 11. detsembril 2007 — Friederike Wallentin-Hermann versus Alitalia — Linee Aeree Italiane SpA

8.3.2008   
            
            
               ET
            
            
               Euroopa Liidu Teataja
            
            
               C 64/18
            
         Eelotsusetaotlus, mille esitas Handelsgericht Wien (Austria) 11. detsembril 2007 — Friederike Wallentin-Hermann versus Alitalia — Linee Aeree Italiane SpA
   (Kohtuasi C-549/07)
   (2008/C 64/27)
   Kohtumenetluse keel: saksa
   Eelotsusetaotluse esitanud kohus
   Handelsgericht Wien
   Põhikohtuasja pooled
   
      Apellant: Friederike Wallentin-Hermann
   
      Vastustaja: Alitalia — Linee Aeree Italiane SpA.
   Eelotsuse küsimused
   
               1.
            
            
               Kas erakorraliste asjaoludega Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (1), artikli 5 lõike 3 tähenduses, arvestades määruse põhjendust 14, on tegemist siis, kui lend tühistatakse lennuki tehnilise rikke, eelkõige mootoririkke tõttu ning kas määruse artikli 5 lõikes 3 nimetatud süüd välistavaid asjaolusid tuleb tõlgendada Montreali konventsiooni sätteid (artiklit 19) arvestades?
            
         
               2.
            
            
               Kui vastus esimesele küsimusele on jaatav, siis kas lennuettevõtjate puhul, kes põhjendavad lendude tühistamist keskmiselt sagedamini tehniliste riketega, on tegemist erakorraliste asjaoludega määruse artikli 5 lõike 3 tähenduses arvestades ainuüksi nende asjaolude esinemissagedust?
            
         
               3.
            
            
               Kui vastus esimesele küsimusele on jaatav, siis kas lennuettevõtja on „võtnud kõik vajalikud meetmed” vastavalt määruse artikli 5 lõikele 3, kui ta suudab tõestada, et on täitnud kõik seadusega ettenähtud minimaalsed lennuki hooldustöödele esitatavad nõuded ning kas sellest asjaolust piisab, et vabastada lennuettevõtja määruse artiklis 5 koosmõjus artikliga 7 sätestatud hüvitise maksmise kohustusest?
            
         
               4.
            
            
               Kui vastus esimesele küsimusele on eitav, siis kas erakorralisteks asjaoludeks määruse artikli 5 lõike 3 tähenduses on vääramatu jõud või loodusnähtused, mis ei ole seotud tehnilise rikkega ning asuvad seega väljaspool lennuettevõtja mõjuala?
            
         
      (1)  EÜT 2004, L 46, lk 1.